**НАРОДНО ЧИТАЛИЩЕ „СВЕТЛИНА 1924г.“**

***с. Пролеша, община Божурище***

**ГОДИШНА ПРОГРАМА ЗА РАЗВИТИЕ НА НЧ„СВЕТЛИНА 1924“**

**С. ПРОЛЕША, ОБЩ. БОЖУРИЩЕ**

**ЗА 2022 ГОДИНА**

**ВЪВЕДЕНИЕ**

 Настоящата програма за развитие на НЧ „Светлина 1924“ - с. Пролеша, през 2022 г. година има за цел да продължи дейността по съхраняване на фолклорните традиции и обичаи в района, приобщаване на населението и най-вече на децата и младежите към ценностите на изкуствата и занаятите, превръщане на читалището в общодостъпен център за библиотечно и информационно осигуряване на населението, чрез ускорено навлизане на съвременните комуникационни и информационни технологии.

**ЦЕЛИ И ЗАДАЧИ**

 Целта на развитието на НЧ “Светлина 1924“ е да подпомогне организирането и реализацията на комплекса от дейности, както и да съдейства за повишаване активността на читалищните членове с цел създаване на благоприятна творческа среда за всички възрастови групи, ползващи услугите на НЧ“Светлина1924“.

За да бъде реализирани тези цели са необходими активни действия по изпълнението на следните задачи:

* Осигуряване на обществена подкрепа за читалището и популяризиране на неговата дейност сред населението;
* Поддържане на активно партньорство с общинската власт, останалите културни институции на общината и бизнеса;
* Сътрудничество между читалищата от региона и цялата страна;
* Утвърждаване успехите на съществуващите самодейни състави;
* Поддържане, обогатяване и експониране на етнографската музейна сбирка и фото колекцията от стари снимки от културния и трудов живот на селото в миналото;
* Обогатяване на библиотечния фонд и реализиране на мероприятия за повишаване на читателския интерес;
* Поддържане на съществуващите школи, кръжоци и клубове, както и развитие на нови форми на читалищна дейност;
* Търсене на нови иновативни форми и методи за привличане интереса на младите към читалищната дейност;
* Утвърждаване на читалището като място за контакти и разрастване на ролята му като средище за културна интеграция на различни общности;
* Поддържане и обогатяване на съществуващата материално техническа база на читалището;
* Кандидатстване с проекти по програми на Министерството на културата и ЕС;
* Подобряване ефективността на работата на читалищното настоятелство и повишаване квалификацията на персонала на читалището;

**РЕСУРСИ**

**Финансиране**

 НЧ „Светлина 1924“ на този етап получава в съответствие със Закона за народните читалища субсидия, която се състои от една субсидирана бройка, чийто финансов размер е недостатъчен за реализиране на поставените цели и задачи. Това налага търсене на различни начини за осигуряване на допълнителни средства за обезпечаване дейността на читалището:

* Изпълнение на проекти за участие по програми на национални и европейски институции;
* Организиране на концерти, тематични базари за насърчаване на дарителската дейност сред населението и бизнеса. Използване на инициативите организирани от читалищното настоятелство – празници, тържества, базари – като възможност за набиране на средства;
* Увеличаване броя на читалищните членове;
* Предложение за включване в новия бюджет на община Божурище финансови средства за корепетитор на женска певческа група за автентичен фолклор;
* Организиране и поддържане на кръжоци, клубове, школи, чрез които читалището да има възможност да реализира собствени приходи;

**Материално-техническа база**

След като през 2014 г. НЧ “Светлина-1924г.“ сключи договор с Община Божурище за безвъзмездно ползване сградата на старото училище за срок от десет години:

* **2014 – 2015 г.** – ремонт на покрива на сградата и изцяло ремонтиран първи етаж;
* **2016 г.** - община Божурище отпусна средства за ремонтни дейности в сградата – цялостен ремонт на втори етаж, коридора и стълбите.
* **2017 г.** - изцяло бе променен облика на сградата на читалището, закупени бяха столове за залите;
* **2018 г.** – закупиха се „Пирински“ носии за танцов клуб Животвор;
* **2019 г.** - бе направена сцена в голямата зала на втори етаж на читалището, бе оборудвана с климатици със средства от община Божурище.
* Закупиха се „Ихтимански“ носии за Женска певческа група за автентичен фолклор.
* Беше закупен преносим компютър за нуждите на читалището.
* **2020 г.** - читалищното ръководство продължи работа по осигуряване на средства за модернизиране на сградата – средства бяха осигурено от общ. Божурище. Изработена и монтирана преградна врата в голяма зала на ет. 2. Събрани бяха средства на Коледен концерт през декември 2019 г. и бе закупен проектор за нуждите на читалището.
* **2021 г.** – Ново обзавеждане на библиотеката, закупен и монтиран климатик за малка на зала етаж 2, изравняване на нивата на залата на етаж 2, освежаване на залата на етаж 1, бе закупено многофункционално устройство за нуждите на читалището, закупуване и монтаж на озвучителна система в голяма зала на ет.2.
* **2022 г.** - изработка на витрини за етнографската изложба, частично обзавеждане на библиотеката, обновяване на постоянната фотоизложба;

**ДЕЙНОСТИ 2022г.**

* Танцов Клуб за народни танци – две групи – напреднали и начинаещи – участие във фестивали, концерти, празници;
* Женска певческа група за автентичен фолклор - участие във фестивали, концерти, празници, ангажиране на корепетитор;
* Клуб „Природолюбител“ – организиране на пикници и походи сред природата, посещения на музеи;
* Клуб „Йога“;
* Клуб „Археология и история“ – организиране на исторически сбирки с гост лектори, организиране на изложба;
* Детска театрална трупа – подготовка на пиеси и представяне пред публика;
* Издаване на вестник „Пролешка Светлина“ два броя в годината;
* Разширяване и обогатяване на библиотечната дейност;
* Поддържане на фейсбук страница на НЧ „Светлина-1924“ с. Пролеша;
* Поддържане на етнографски музеен кът и изграждане на такъв на ет.2;
* Поддържане на постоянна ретроспективна фотоизложба;
* Организиране и провеждане на Шести фолклорен фестивал „Окни, па тропни“.
* Организиране на тържества за отбелязване на значими дати от българската история – 3-ти март, 24-ти май, 1-ви ноември, както и Великден, Коледа, 1-ви юни, 2-ри юни и др.;
* Организиране на учебни семинари за народни танци с участие на гост хореографи;
* Организиране на децата и младежите от с. Пролеша за участие в пресъздаване на български народно обичаи – Коледуване, Лазаруване, Ората копата;
* Организиране на дейности за деца за обогатяване техните познания за българските традиции и обичаи, организиране на дейности за приобщаването им към читалищната дейност, участието на деца в тържества, театрални постановки, подготовка на артикули за благотворителни базари, прожекции на филми свързани с историята на България и др.
* Организиране и провеждане на конкурси за деца – рисунка, есе, презентация;
* Създаване на клуб „Лирика“ – с цел изява, обмяна на опит и творчество между любители на поезията и литературата;
* Организиране на курсове по рисуване с професионален преподавател за начинаещи;
* Създаване на Арт работилница за малки и големи;

**…………………………..**

**Десислава Миланова**

**Председател на**

**НЧ „Светлина 1924“ с. Пролеша**